open-index/open-wikipedia-markdown huggingface dataset:
Gersgroukopflinters

De **gersgroukopflinters** (*Hesperiinae*) binne in ûnderfamylje fan de groukopflinters (*Hesperiidae*). Hast alle soarten hawwe gerzen as weardplanten.

## Klassifikaasje
* *Famylje*: groukopflinters (*Hesperiidae*) 
** *Underfamylje*: **gersgroukopflinters** (*Hesperiinae*)
*** *Skaai*:	(*Ambylyscirtes*) 
*** *Skaai*:	(*Anatrytone*) 
*** *Skaai*:	(*Ancyloxypha*) 
*** *Skaai*:	(*Asbolis*) 
*** *Skaai*:	(*Atalopedes*) 
*** *Skaai*: (*Atrytonopsis*) 
*** *Skaai*:	(*Calpodes*)
*** *Skaai*:	(*Copaeodes*)
*** *Skaai*:	(*Cymaenes*)
*** *Skaai*:	(*Euphyes*)
*** *Skaai*: brângroukopkes (*Hesperia*)
*** *Skaai*:	(*Hylephila*)
*** *Skaai*:	(*Lerema*)
*** *Skaai*:	(*Lerodea*)
*** *Skaai*:	(*Nastra*)
*** *Skaai*:	(*Nyctelius*) 
*** *Skaai*:	(*Oarisma*)
*** *Skaai*:	grutte gersgroukopkes (*Ochlodes*)
*** *Skaai*:	(*Panoguina*)
*** *Skaai*:	(*Poanes*)
*** *Skaai*:	(*Polites*)
*** *Skaai*:	(*Pompeius*)
*** *Skaai*:	(*Problema*)
*** *Skaai*:	(*Quasimellana*) 
*** *Skaai*: 	lytse gersgroukopkes (*Thymelicus*)
*** *Skaai*:	(*Udaspes*)
Lytse groukopflinters

De **lytse groukopflinters** (*Heteropterinae*) binne in ûnderfamylje fan de groukopflinters (*Hesperiidae*).

De wittenskiplike namme foar de ûnderfamylje, *Heteropterinae*, waard yn 1806 ynfierd troch André Duméril, yn syn *Zoologie analytique* (*Analytyske Dierkunde*).

De ûnderfamylje hat likernôch 150 soarten yn 15 skaaien.

## Klassifikaasje
* *Famylje*: groukopflinters (*Hesperiidae*)
** *Underfamylje*: **lytse groukopflinters** (*Heteropterinae*)
***	*Skaai*: *Apostictopterus*
***	*Skaai*: *Argopteron*
***	*Skaai*: *Barca*
***	*Skaai*: *Butleria*
***	*Skaai*: bûnte groukopkes (*Carterocephalus*)
***	*Skaai*: *Dalla*
***	*Skaai*: *Dardarina*
***	*Skaai*: *Freemaniana*
***	*Skaai*: spegelgroukopkes (*Heteropterus*)
***	*Skaai*: *Hovala*
***	*Skaai*: *Lepella*
***	*Skaai*: *Leptalina*
***	*Skaai*: *Metisella* 
***	*Skaai*: *Piruna*
***	*Skaai*: *Tsitana*
Hoarnde seepappegaai

De **hoarnde seepappegaai** (*Fratercula corniculata*) is in fûgel út de famylje fan de alkfûgels.

## Fersprieding
De hoarnde seepappegaai libbet yn it noardlik part fan de Stille Oseaan, op rotseftige eilannen foar de kust fan East-Sibearje, Alaska en Britsk-Kolumbia.

## Foarkommen
De hoarnde seepappegaai hat in protte fan de seepappegaai dy't yn de Atlantyske Oseaan foarkomt. De hoarnde seepappegaai hat yn de briedtiid in giele snaffel mei in reade punt.

## Iten
De fûgels dûke yn de see nei fisk. Lykas seepappegaaien kinne se yn harren snaffel in grut tal fiskjes meinimme nei har nêst. Fierder ite se ek inketfisken en kreeften.

## Fuortplanting
De fûgels briede yn koloanjes tegearre mei oare soarten Alkfûgels. Harren nêsten lizzen yn nissen yn de rotsen of tusken de stiennen. Elts jier wurdt mar ien jong grutbrocht.
Hoekens

**Hoekens** is in buorskip yn it suden fan de gemeente Súdwest-Fryslân. Hy leit benoarden de Slachtedyk tusken Reahûs en De Kliuw, oan de *Sânleansterdyk* en *Doniadyk*. In opfeart rint nei de Hinnaarder Feart.

Hoekens leit binnen de diken fan it Eilân fan Easterein en wie dêrfan part fan it Wynser fjirdel. Hy bestie út twa staten, súdeastlik *Grut Hoekens* en noardwestlik *Lyts Hoekens*. Oant de gemeentlike weryndieling fan 1984 wie er part fan Hinnaarderadiel. Yn 1984 kaam it yn de nije gemeente Littenseradiel te lizzen. Op 1 jannewaris 2018 waard dy gemeente opheft en kaam Hoekens yn de gemeente Súdwest-Fryslân te lizzen. De namme komt ek foar as *Huckens*, *Hoeckenster State* en *Huchingen*.
## Sjoch ek
* Fryske doarpen, buorskippen en delsettings
Brune fjoerflinter

De **brune fjoerflinter** (*Lycaena tityrus*) is in soarte yn it skaai fan 'e echte fjoerflinters (*Lycaena*). 

## Foarkommen
De brune fjoerflinter hâldt fan greiden, feanheide en bermen. De soarte is stadichoan oan it ferdwinen yn it westen en it suden fan Nederlân. De flinters binne allinnich noch te finen op de Feluwe en yn it noardeasten fan Grinslân. It is in honkfêste soarte. 

Op de Nederlânske reade list stiet de brune fjoerflinter as *kwetsber*. Ynternasjonaal komt er lykwols noch rûnom foar.

## Flinter
De wjuklingte is ûngefear 14 mm. De ûnderkant fan de efterwjuk is gielbrún. Op de foar- en efterwjuk sitte oranje plakken. 

## Fljochtiid
Fan begjin maaie ôf is de flinter te sjen, oant likernôch ein juny. De twadde generaasje is te sjen fan begjin july oant begjin septimber, foaral tusken 25 july oant 20 augustus.

## Rûp
De rûp is in healwaaks rûp. Hy oerwinteret op de grûn tusken de blêden. De groei fan de rûp is fan 'e maaitiid oant de hjerst.

De rûp fret fan surkesoarten lykas soere surk en lytse surk.  

## Ôfbyldings

Ofbyld:Lycaena.tityrus.3472.jpg|Ûnderside


## Sjoch ek
* List fan flinters

## Keppeling om utens
*
Frysk-Drintske Oarloch

De **Frysk-Drintske Oarloch** of de *Fryske oanfal op Drinte*, 1231-1233, wie in oanfal fan in Frysk leger ûnder lieding fan Wilbrân fan Aldenburch op Drinte.

Op 28 july 1227 sneuvele biskop Otto II mei in protte ridders by de Slach by Ane, yn Drinte. De opfolger fan Otto II, Wilbrân fan Aldenburch, rôp de Friezen op him by te stean tsjin de opstannige Drinten.

Yn 1231 late dy sitewaasje ta oarloch. De kronykskriuwer fan de Quedam Narracio wiist der mei klam op dat de Friezen hielendal net ferplichte wienen om dizze militêre bystân te ferlienen. "It binne ommers frije mensen en frijsteld fan hurde hearskippij". Hy nimt oan dat hja dan ek allinne meidienen út suver en from meifielen "en ek om de ôflaat".

De belangstelling foar dizze oarloch wie sa grut dat it leger yn twa dield wurde moast. De striders ut Starum, Westergoa, it Nijlân (ynpoldere Middelsee), Boarnegoa en Smellingerlân kamen by Bakkefean by inoar. De oaren, dy't tusken Ljouwert en de Lauwers wennen, lutsen de Marne bylâns Grinslân yn en waarden oanfierd troch de biskop sels. 

De oarloch wie gjin súkses. Krekt oarsom, de Friezen ferlearen de slach troch ferrie en der sneuvelen fyftich man, wylst in grut tal oaren troch de Drinten yn de boeiens slein waard. Foar it sieleheil fan de sneuvele Friezen waard by Mariënberch yn Oerisel in kleaster stifte.
Brune ikepaazje

De **brune ikepaazje** (*Satyrium ilicis*) is in flintersoarte yn it skaai fan de beampaazjes ('[Satyrium*).

== Foarkommen ==
De brune ikepaazje kin net maklik sjoen wurde. It is mar in lyts flinterke dat net heech tusken de beammen yn fljocht. De brune ikepaazje fljocht dêr't [[Iik|ikebeammen]] binne en jonge oanplant. Se binne op dit momint te finen yn de dunen en [[LimburchLimburch|Súd-Limburch]]. Sûnt [[2001]] hat de flinter in nije populaasje, yn de [[Pettemer Bosk]].

Op de [[Reade list fan oerdeiflinters|Nederlânske reade list]] stiet de brune ikepaazje as *bedrige'', mar ynternasjonaal komt er noch rûnom foar.

## Flinter
De wjuklingte is ûngefear 16 mm. Op de efterwjuk sitte reade moanneflekjes. Op de ûnderkant fan de efterwjuk sit in rige tinne wite plakjes. By de sturt sit almeast in blau plak. De wyfkes hawwe op de boppekant fan de foarwjuk in oranje plak.
De flinter hat in opfallend lang libben; de flinter kin wol 42 dagen âld wurde.  

## Fljochtiid
De flinter is te sjen fan begjin juny ôf oant ein augustus, foaral tusken 1 en 25 july. De brune ikepaazje fljocht altyd yn ien generaasje.

## Rûp
De rûp groeit yn it foarjier en yn de foarsimmer. It aaike oerwintert oan de tûken fan de ikebeam. Sa gau at de knoppen fan de Iik iepengeane kin de rûp begjinne mei fretten. De rûp is brún en ûnopfallend.    

De rûp fret allinnich fan de iik. 

Ofbyld:Satyrium ilicis (Esper, 1779).jpg|


## Sjoch ek
* List fan flinters

## Keppeling om utens
*
Feanbeiblaujurkje

It **feanbeiblaujurkje** (*Agriades optilete*, syn. *Plebeius optilete*, *Vacciniina optilete* en *Albulina optilete*) is in flintersoarte yn it skaai fan de mansskyldblaujurkjes (*Plebejus*), dat ferneamd is nei de plant mansskyld of rotsjasmyn (*Adrosace*).

## Foarkommen
De soarte komt yn Nederlân allinnich noch foar yn Drinte en súdeastlik Grinslân. It is in honkfêste soarte. Se libje op it heechfean en it leafst mei bosk der omhinne.

Op de Nederlânske reade list stiet de flinter as *slim bedrige*, mar ynternasjonaal komt er noch rûnom foar.

## Flinter
De wjuklingte is ûngefear 14 mm. By it mantsje is de boppekant fan de wjukken djip fioletblau. It wyfke is brún mei in ûndúdlike blauwe bestowing op de efterwjuk. Op de ûnderkant fan de efterwjuk is in opfallend oranje mei blau plak te sjen. Soksoarte plak komt allinnich foar by it feanbeiblaujurkje. 

### Fleantiid
De flinter is te sjen fan begjin july ôf oant healwei augustus, foaral tusken 25 juny en 5 july. It feanbeiblaujurkje fljocht altyd yn ien generaasje.

## Rûp
De rûp groeit earst yn de simmer. Dan ite de rûpen blêden. De rûp oerwinteret ek tusken de blêden as in healwaaks rûp. Yn it foarjier gean de rûpen fierder mei iten mar dan ite se farske blomknoppen.

De rûp fret fan de feanbei, feanheide, glop en beikeheide.

## Sjoch ek
* List fan flinters
Sulverskiif

De **sulverskiif** (*Boloria euphrosyne*) is in soarte yn de it skaai fan de hoedersparlemoerflinters (*Boloria*)

## Foarkommen
Yn Nederlân komt dizze flinter net mear foar. De lêste waarnimming wie yn 1959. De Sulverskiif is al noch te finen yn de Ardinnen en Eifel yn Belgje. It is in honkfêste soarte. De kâns dat de flinter oait wer út himsels nei Nederlân ta komt is hiel lyts. De flinter hâldt fan begerske boskrânen en iepen plakken yn 'e bosk. 

Op de reade list stiet de sulverskiif as *ferdwûn* út Nederlân.

## Flinter
De wjuklingte is ûngefear 19 oant 23 mm. Op de ûnderkant fan de efterwjuk sit yn 'e midden in opfallend plak. Dat is it Sulverplak. Fandêr ek de namme *Sulverskiif*.

### Fleantiid
De flinter fljocht fan begjin maaie ôf oant begjin juny. As der in twadde generaasje is fljocht de flinter ek fan ein july ôf oant ein augustus. De Sulverskiif fljocht yn ien generaasje, soms yn twa.

Grand collier argenté MHNT CUT 2013 3 21 Lalbenque Dos.jpg| Sulverskiif 
Grand collier argenté MHNT CUT 2013 3 21 Lalbenque Ventre.jpg| △ Sulverskiif 


## Rûp
De rûp oerwinteret as healwaaks rûp tusken de blêden. De groeiperioade leit yn 'e maaitiid en yn 'e simmer. 

De rûp fret fioeltsjes, hûnsfioeltjes en it boskfioeltsje. 

## Sjoch ek
* List fan flinters
Kommaflinter

De **kommaflinter** (*Hesperia comma*) is in soarte yn it skaai fan de brângroukopkes (*Hesperia*).

## Foarkommen
De flinter is de lêste jierren bot efterútgongen. De kommaflinter is yn Nederlân noch te finen yn de dunen tusken Wyk oan See en Egmond. Ek binne de flinters noch te finen op de Waadeilannen. Op de Feluwe is de flinter noch frij algemien. It is in honkfêste soarte dy't hâldt fan drûge, skrale greiden. Ek haldt de Kommaflinter fan dunen en heidegebieten.  

Op de Nederlânske reade list stiet de flinters as *bedrige*, mar ynternasjonaal komt er noch rûnom foar.

## Flinter
Op de foarwjuk fan in mantsje stiet in soart kommafoarmige streek, dêrfandinne de namme 'kommaflinter'. De wjuklingte is likernôch 12 oant 15 mm. De ûnderkant fan de efterwjuk is griisgrien mei in pear opfallende wite plakken. 

### Fljochtiid
De flinter is te sjen fan heal juny ôf oant heal septimber, foaral tusken 25 july en 20 augustus. De kommaflinter fljocht altyd yn ien generaasje.  

## Rûp
De rûp kin 30 mm lang wurde. It liif is griiseftich fan kleur. De kop is hast hielendal swart. De jonge rûp libbet ticht by de grûn. De rûp groeit yn it foarjier en de simmer.

De rûp fret ferskillende gerssoarten lykas strúskegers, ringers, bjindergers en skieppegers.

## Sjoch ek
* List fan flinters
Donkere plakflinter

De **donkere plakflinter** (*Melitaea diamina*) is in soarte yn de famylje fan de aureliaflinters (*Nymphalidae*).

## Foarkommen
De donkere plakflinter libbet yn fochtige gebieten. De flinters binne faak te finen by rivierkes of fochtige greiden. Yn Nederlân komme se net mear foar. Der wiene grutte populaasjes yn de Achterhoeke, Twinte en Limburch. Yn de jierren 1960 binne se ferdwûn.

Op de Nederlânske reade list stiet de donkere plakflinter  as *ferdwûn út Nederlân*.

## Flinter
De wjuklingte is likernôch 16 oant 21 mm. De efterwjukken binne swart. De wyfkes hawwe de boppekant minder swart. De ûnderkant fan de wjukken hat giele plakken. De flinters falle dêrtroch goed op.

Melitaea diamina MHNT CUT 2013 3 27 Les Arques male dorsal.jpg|♂  
Melitaea diamina MHNT CUT 2013 3 27 Les Arques male ventral.jpg| ♂  △
Melitaea diamina MHNT CUT 2013 3 27 Pont Gerendoine female dorsal.jpg|♀ 
Melitaea diamina MHNT CUT 2013 3 27 Pont Gerendoine female ventral.jpg|♀ △

### Fljochtiid
De flinter fljocht fan midden maaie ôf oant ein juny. De donkere plakflinter fljocht yn ien generaasje.

## Rûp
De jonge rûpen meitsje in grut nêst mei spinsels. De rûp oerwinteret as in healwaaks rûp ûnder de blêden. Soms oerwinterje rûpen twa kear. As it waar der net neffens is en der net folle fretten foar de rûp is, dan wachtet er op in better jier. 

De rûp fret de grutte faleriaan en de lytse faleriaan.

## Sjoch ek
* List fan flinters
Koos Formsma

**Koos Formsma** (Ljouwert, 1957) wie fan 1 oktober 2006 oant 24 july 2007 de foarsitter fan fuotbalklup SK It Hearrenfean. Hy wie yn 'e tiid fan syn middelbere skoalle hockeyer en spile letter yn it earste alvetal fan Quick Stick fan It Hearrenfean.
Fan 2004 ôf hie Formsma in sit yn de Rie fan Bestjoer fan de sportklup. Op 1 septimber 2006 kaam er offisjeel yn tsjinst fan It Fean. 

Formsma wie de opfolger fan Riemer van der Velde, dy't mei 23 jier de langstsittende foarsitter fan in Nederlânske bettele fuotbalklup ea wie. 

Formsma hat noch gjin jier yn by SK Hearrenfean sitten, op 24 july 2007 is er om saaklike redens opstapt. Hy waard opfolge troch Yme Kuiper.
It Fryske Gea

**It Fryske Gea** is in feriening foar natuerbeskerming yn Fryslân, ien fan de tolve provinsjale lânskippen fan Nederlân. De ferieniging hat likernôch 28.000 leden. De feriening beheart sa'n fyftich ferskate natuergebieten mei in gebiet fan likernôch 19.000 hektare yn de hiele provinsje. It Fryske Gea is oansletten by de oerkoepeljende stichting LandschappenNL.

## Skiednis

Nei de Earste Wrâldkriich waard yn Fryslân in protte lân wûn. By guon Friezen kaam lykwols it besef op dat hjirtroch natuer foar altyd ferdwûn. Meint Wiegersma kaam yn 1929 mei it útstel in provinsjale natuerbeskermingsorganisaasje op te setten. Ek Natuermonuminten wie foarstanner fan in provinsjale oanpak: hja woenen it leafst in stifting, mar dy is der nea kaam. Op 22 febrewaris 1930 hie de oprjochting plak fan in feriening dy't fan bestjoerslid Dr. Jacob Botke de namme *It Fryske Gea* krige.

It earste natuergebiet dat it Fryske Gea yn syn besit krige wie De Lânwar, in Midsiuwsk ferdigeningswurk by Allardseach ûnder Bakkefean. De Lânwar is no opnommen yn natuergebiet it Mandefjild.

## Gebieten
De natuergebieten dêr't it Fryske Gea behearder fan is:  

## Keppeling om utens
* Webstee fan it Fryske Gea.
Boarkum

**Boarkum** (*offisjeel [[Dútsk]]: Borkum*) is it meast westlike en grutste Eastfrysk eilân. Boarkum is in part fan it Dútske distrikt (Landkreis) Leer.

Dielen fan it eilân en it oanswettende waad behearre ta it *Nationaal Park Niedersachsener Wadzee*. It eilân is in troch de steat erkend Noardseekueroarde en hat tal fan spafoarsjenningen.

Om 1830 kaam dêr it baaitoerisme op en fan ûngefear 1870 ôf oan waard it eilân ekonomysk hast folslein ôfhinklik fan it toerisme. Yn 2015 wienen der 282.252 fakânsjegongers en 2.415.928 oernachtingen. 

Fan 1902 oant 1996 wie Borkum, mei koarte ûnderbrekkingen nei de Earste en Twadde Wrâldkriich, ek de basis fan marine-ienheden dy't by tiden fan gruttere ekonomyske betsjutting foar it eilân wiene as it toerisme.  

## Ferfier
It eilân is mei de fearboat, fan Emden út, ferbûn mei it fêstelân, yn de simmer ek fan de Grinslânske Iemshaven út.
Fan de fearhaven, mei de buorskip *Reede*, nei it stedsje Boarkum leit de 7,2 km. lange spoarwei fan de Borkumer Kleinbahn.

## Twa eilannen
Boarkum is ûntstien út twa eilannen, it *Westlân* en it *Eastlân*, dy't earst yn de 19e iuw hielendal ta ien eilân waarden. Op it eardere Eastlân leit noch it buorskip mei dy namme, op it Westlân leit de stêd Boarkum. Oan de westkant fan it eilân is safolle lân ferdwûn dat de stêd by heech wetter no mei in betonrâne út de see omheech komt. Oan de noardwestpunt is op it stuit in sânpunt dy't mei leech wetter drûch falt en in tige grut strân foarmet.

Op it eilân stiet de Nije Fjoertoer (Boarkum).

## Lizzing
Boarkum leit tusken de Westeriems en de Easteriems en tusken de Noardsee en de Waadsee. It folgjende eilân nei it súdwesten ta is Rottum yn Nederlân; it folgjende eilân nei it noardeasten ta is Júst.


Ofbyld:Boarkumâldeljochttoer.jpg|De âlde fjoertoer
Ofbyld:Fearskipostfriesland.JPG|Fearskip 'Ostfriesland' fan AG Ems
File:Blick vom neuen Leuchtturm der Insel Borkum in der Nordsee.jpg|Sicht op Boarkum
Ofbyld:Borkum Strandpromenade 20070628.jpg|Sicht op de strânpromenade


## Sjoch ek
* Fryske eilannen

## Keppeling om utens
* Webstee fan Borkum.
Klaas van der Meulen (skûtsje)

De **Klaas van der Meulen** is it skûtsje dat fan Wâldsein yn de SKS sylt.

## Soli Deo Gloria
It skûtsje is fan 6 novimber 1911 oant 31 jannewaris 1912 boud by Werf De Piip, foar Sjoerd Visser. Dy neamde it skip de *Soli Deo Gloria*. Hy ferkoft it al rillegau oan syn omkesizzer, Piter Visser. Dy hat lang mei it skûtsje syld, mei stront, mei grûn en mei jirpels. Visser die net mei oan it hurdsilen; hy stuts syn tiid leaver yn it ferfier fan fracht. Yn 1952 stoppe Piter Visser mei it skûtsje, en it waard ferkoft. It kaam earst yn hannen fan Fekke Haringma, mar kaam doe yn Rintsumasyl en letter yn Wetterhuzen te lâne. It wie doe in wenboat by it baggerwurk, dat it hie in tige grutte opbou krigen.

## Keimpe van der Meulen
Yn 1964 waard it koft troch Klaas van der Meulen dy't der wer in skûtsje fan makke. Hy neamde it nei syn heit de *Keimpe van der Meulen*. Fan 1965 ôf sylde hy der mei om it kampioenskip SKS, mei as seilteken in *W* foar Wâldsein. Hy sylde der mei oant 1973. Dat jier ferstoar Van der Meulen ûnder de SKS wedstriid by Starum. De wedstriid waard stoppe, en it skûtsje sylde ek de oare dagen net mear mei.

## Klaas van der Meulen
Yn 1974 joegen de soannen van Klaas it skûtsje in nije namme. It waard ferneamd nei harren heit as de *Klaas van der Meulen*. Syn soan Keimpe sylde as earste fan dat jier mei yn de SKS. Earst wie dat midden yn it fjild, mar mei it serieuzer wurden fan it skûtsjesilen waard der begûn mei trenings, wat yn 1985 late ta it earste plak. Neffens ôfspraak tusken de bruorren is nei 13 jier Teake yn 1987 de skipper wurden. Dit hat laat ta noch twa einoerwinnings, yn 1989 en yn 1991. Nei de folgende 13 jier is yn 2000 Ype de skipper wurden. It skip is doe ferlingere oant 19,50 m, sa lang as mar mei by de SKS. Sûnt 2013 is Teake Klaas van der Meulen, in pakesizzer fan Klaas van der Meulen, skipper. It skûtsje is sûnt 1995 it eigendom fan de Stifting Skûtsje de "Klaas van der Meulen".

## Skippers
* 1965-1973 : Klaas Keimpes van der Meulen
* 1974-1987 : Keimpe van der Meulen
* 1987-1999 : Teake van der Meulen
* 2000-2012 : Ype van der Meulen
* sûnt 2013 : Taeke Klaas van der Meulen

## SKS kampioen
C-flinter

De **C-flinter** (*Polygonia c-album*) is in soarte yn de famylje fan de aureliaflinters (*Nymphalidae*)

## Foarkommen
De C-flinter fljocht oeral op sinnige, frijwat fochtige plakken. Se binne faak te finen yn tunen, parken of boskrike gebieten. Yn 1960 libbe de flinter yn Nederlân allinnich yn Limburch en Noard-Brabân. Fan de tachtiger jierren ôf is it ferspriedingsgebiet hieltyd grutter wurden. Op dit momint fljocht de flinter yn alle provinsjes en hast op alle Waadeilannen.

Op de Nederlânske reade list stiet de flinter as: *net bedrige*. 

### Fleantiid
De flinter is te sjen fan heal juny ôf oant de winter. Foaral tusken 5 en 31 july. De C-flinter fljocht yn twa oerrinnende generaasjes. 

## Flinters
De wjuklingte is likernôch 20 oant 26 mm. De wjukrânen binne bot kartele. De flinter oerwinteret yn strûken en beammen en op koele fochtige plakken yn gebouwen.

Polygonia c-album MHNT CUT 2013 3 19 Grisolles Male  Dos.jpg|♂
Polygonia c-album MHNT CUT 2013 3 19 Grisolles Male  Ventre.jpg|♂ △  
Polygonia c-album MHNT CUT 2013 3 19 Verdun sur Garonne Female Dos.jpg|♀ 
Polygonia c-album MHNT CUT 2013 3 19 Verdun sur Garonne Female Ventre.jpg| ♀ △  
Polygonia c-album-l.jpg|Larve


## Rûp
De rûp kin 35 mm lang wurde. It liif is griiseftich mei oranjebrune útstyksels. De rûp hat foarke toarnen dy't oranje of wyt binne. De kop is swart. Lytse rûpen libje ûnderop de blêden. As se grutter wurde lykje se krekt op fûgelpoep. Fan dy tiid ôf libje se ek 
boppe-op it blêd.

De rûp fret fan de grutte brânnettel, hop, reade ribes en de iper. 

## Sjoch ek
* List fan flinters
Liphústerheide

De **Liphústerheide** is in grut heidegebiet yn Opsterlân, benoarden Lippenhuzen en besuden it Alddjip. Foar it meastepart is it yn hannen fan de famylje Fan Harinxma/d’Assembourg. Sûnt 1958 is oan de eastkant in strook lân besit fan It Fryske Gea.

It heidegebiet is begroeid mei skrobberheide, in soarte dy’t fan wiete grûn hâldt. Heide is der ek te finen. Op drûge plakken groeit beikeheide en stikelbrem. Ek it skieppeklokje is hjir en dêr te finen: dêr soe it Gintsiaanblaujurkje fan profitearje kinne. Yn it natuergebiet is it wetterpeil konstanter wurden. Dêrtroch is it allegear wat wieter wurden. It terrein wurdt plagge. De wiete heide is in ideale omjouwing foar de gewoane podde, de griene kikkert, de heidekikkert, de brune kikkert, de ringslang en de njirre.  

## Galery heide

Ofbyld:Wrzos.jpg|*Heide*
Ofbyld:GVerna-3.jpg|*Skieppeklokje*
Ofbyld:Viperaberus1.jpg|*Njirre*
Ofbyld:Jeune couleuvre Natrix natrix.jpg|*Jonge ringslang yn it wetter*
Ofbyld:Liphústerheide 91.jpg|Liphústerheide
Stifting Skûtsje Súdwesthoek

De **Stifting Skûtsje Súdwesthoek**, oprjochte op 17 febrewaris 1958, is de eignersstifting dy't fan Starum út mei in skûtsje meidocht oan it kampioenskip fan de SKS.

Oantenmei 2002 sylde de stifting mei de lytse Súdwesthoek. Op 31 desimber 2002 hat de stifting lykwols in grutter skûtsje koft, de *Hoop op Welvaart* fan Wim van Daalen, dat no ek wer Súdwesthoek hjit. De stifting brûkt it âlde skûtsje, dat no wer *De Twee Gebroeders* hjit, foar ploechjesilen.

Skipper op it wedstriidskûtsje wie Meindert de Groot. Mei yngong fan 2008 is dy funksje oernaam troch syn soan Auke de Groot.

## Keppeling om utens
* Webstee fan de stifting.
Fryskemp3.nl

**Fryskemp3.nl** is in webside dêr't allinnich Frysktalige nûmers (streektaal mei ek) del te laden binne. De nûmers stean net fisyk op fryskemp3.nl, mar der wurdt trochferwiisd nei de side fan de band sels. 

De Fryske delhel top 30 is in ûnderdiel fan de webside. Dizze list wurdt gearstald troch te sjen nei it tal kearen dat in nûmer delhelle is. Der wurdt by de delhel top 30 allinnich nei dizze en de ôfrûne moanne sjoen om ek in nij nûmer de kâns te jaan yn de top 30 te kommen. Tusken de skrapkes stiet de einstân fan 'e ôfrûne moanne.

## Keppeling om utens
* Webside fan fryskemp3.nl.
Dúnparlemoerflinter

De **dúnparlemoerflinter** (*Fabriciana niobe*; foarh. *Argynnis niobe*) is in soarte yn de famylje fan de aureliaflinters (*Nymhalidae*).

## Foarkommen
De flinter hâldt fan drûge skrale greiden. De flinter is mar op in pear plakjes yn Nederlân mear te finen: yn de dunen flakby Hillegom, op de Waadeilannen en, ien populaasje, op de Feluwe. De soart is honkfêst. 

Op de Nederlânske reade list stiet de flinter as: *bedrige*, mar ynternasjonaal komt er noch rûnom foar.

## Flinter
De wjuklingte is likernôch 23 oant 30 mm. Op de ûnderkant fan de efterwjuk sit in rige fan wite plakken mei readbrune rânen. 

Fabriciana niobe MHNT CUT 2013 3 24 Cahors dorsal.jpg|*Argynnis niobe*  
Fabriciana niobe MHNT CUT 2013 3 24 Cahors Ventral.jpg| △ *Argynnis niobe*  

### Fleantiid
De flinter fljocht fan ein maaie ôf oant ein augustus. De Dúnparlemoerflinter fljocht yn ien generaasje.

## Rûp
De rûp hat syn groeiperioade yn it foarjier en yn de foarsimmer. It aai oerwinteret op de grûn.

De rûp fret it fjildfioeltsje en it dúnfioeltsje.

## Sjoch ek
* List fan flinters
Ekokatedraal

De **Ekokatedraal** is in projekt om oerstallige boumaterialen lykas stiennen en stoepetegels op bysûndere wize opinoar te steapeljen en dêr trochhinne de floara en fauna harren natuerlike gong gean te litten.

It projekt stiet op in stik grûn middenyn de bosken fan Mildaam, yn de gemeente It Hearrenfean. It projekt is yn de santiger jierren fan de 20e iuw útein set troch lânkipsarsjitekt Louis G. le Roy en sil neffens him yn alle gefallen wol oant it jier 3000 duorje. Sa'n tiidrek soe nammentlik fereaske wêze om prosessen bestudearje te kinnen dy't ivich duorje. Om yn te stean foar de kontinuaasje is yn 2001 de Stifting Tiid oprjochte, dy't ek as doel hat om ferlykbere ekokatedrale prosessen te begjinnen yn binnen- en bûtenlân.

Yn 2008 kaam der foar it terrein dêr't de earste Ekokatedraal boud waard in offisjeel bestimmingsplan, "Ecokathedraal proces",  goedkard troch Provinsjale Steaten, dat it paad sljochte foar te ferlykjen projekten yn Nederlân.

## Eksterne keppelings
* http://www.ecokathedraal.nl 
* http://www.stichtingtijd.nl 
* Artikel oer de Ekokatedraal fan Louis le Roy op Inspiring cities, ynternasjonaal netwurk foar stêden en kultuer(en) 
* Firtuele rûnleiding troch de Ekokatedraal
Imago (biology)

Yn de biology is de **imago** it lêste stadium yn de ûntwikkeling fan in ynsekt. It begryp *imago* is beheind ta ynsekten dy't in metamorfoaze ûndergien ha of dy't as pop in metamorfoaze ûndergien ha. It imago-stadium betsjut dat it ynsekt seksueel folwoeksen is en dat syn wjukken optimaal wurkje. 

It meartal fan *imago* yn it Latyn is *imagines*, mar yn it Frysk mei it ek *imago's* wêze.
Skieppeklokje

It **skieppeklokje** *(Gentiana pneumonanthe)* is in oerbliuwende simmerbloeier dy't heart by de gensiaanfamylje (*Gentianaceae*). De plant wurdt ek wol Duzendskoan neamd.

## Uterlik
It Skieppeklokje kin 60 sm heech wurde. De bloei fynt plak tusken heal july en ein augustus. Guon planten begjinne lykwols earder te groeien. De planten kinne mear as 30 jier âld wurde. Aldere planten hawwe mear bloeistâlen. De blommen binne in donker himelsblau; de blêden binne langwerpich en fan boppe donkergrien. It Skieppeklokje is de ienichste weardplant fan it Gintsiaanblaujurkje. 

## Fersprieding
It Skieppeklokje is wat in seldsume plant wurden. De plant is wetlik beskerme en stiet dan ek op de Reade list. Om de plant te fermearderjen is de Blauwe Brigade oprjochten. Hjirfan kin it Gintsiaanblaujurkje. profiteare. 
De soarte komt noch it meast foar op wiete heidegrûn. Dêrneist is de plant ek te finen op de Waadeilannen. Bûten Nederlân komt de plant yn hiel de wrâld foar, sels oant Sibearje ta. 

## Sjoch ek
* List fan planten
Pream

In **pream** is in platboaiem foar it ferfier fan lânbouguod, bisten ensfh. oer binnenwetter. De pream is ien fan de âldste skiptypen; preammen waarden al brûkt yn de Romeinske tiid.

Ear't it wegenet oanlein waard moasten de boeren oer it wetter om by harren lân komme te kinnen. Boeren brûkten hjir meastal in pream foar. Simmerdeis en yn 'e maitiid waard it fee, de hynders en it ark mei dizze preammen nei it lân ta brocht, mei in boom of mei in jaachline. Letter waard hjirfoar in (bûtenboard)motor brûkt. Foar gruttere ôfstannen waard in seil brûkt. Swurden oan’e sydkanten fan 'e pream soargen der foar dat it skip net ferlijere. 

Earst wienen de preammen fan hout, letter waarden se fan izer makke. Se waarden ek brûkt om dong, hea en oar guod mei te ferfieren. It wiene lykwols gjin konkurrinten fan skûtsjes, dy't brûkt waarden om gruttere ladings oer langere ôfstannen te ferfieren.

Nei de oarloch waarden in soad preammen opboud. Yn Terherne farde lykwols yn 'e sechtiger jierren al in sylpream “De Komelker” dêr't mei ploechjes minsken mei te silen koene.
Oan 'e ein fan de 20e iuw waarden de earste boerepreammen wer in eare hersteld, benammen troch de Fryske keunstner Ids Willemsma en troch Sjerp de Vries. Omdat der mei de opknapte preammen syld wurde moast, krigen dizze preammen in grutter túch. It blykten flugge en sportive skippen te wêzen. Mei’t de fleat restaurearre preammen groeide, woe men hieltyd leaver, krekt as eartiids, wer wedstriden hâlde. 
Yn 1996 waard de stifting De Fryske Boerepream oprjochte, dy’t de klassefoarskriften fêststeld hat.
;Ofmjittings:
* lingte		 11,00 m
* breedte	  2,80 m
* djipgong romp	  0,25 m
* djipgong swurd	  1,50 m

Seiloerflak:
* grutseil	   18 m²
* fok 		   31 m²
Nije Fjoertoer (Boarkum)

De **Nije Fjoertoer** (Dútsk: *Große Leuchtturm* en *Neuer Leuchtturm)* fan Boarkum is in noch funksjonearjende fjoertoer op it Eastfryske waadeilân Boarkum.

De toer stiet op de westkant fan it eilân, midden yn it stedsje Boarkum.
It 60,2 meter hege gebou is middels in trep fan 308 trees te beklimmen.
De earste stien waard lein yn 1879.

De fjoertoer is nachts te ûnderskieden fan oaren troch syn ljochtskaaimerk fan trije kear twa strielen ljocht. De toer wurdt sûnt 2004 ferljochte mei in OSRAM 400 Watt halogeen-metaalgaslampe.
Júst

**Júst** (*[[Dútsk]]: Juist*; yn it Frysk somtiids ek **De Jist** neamd) is in Eastfrysk eilân. 

Júst leit tusken de Kachelotplaat yn it westen, Boarkum en Memmert yn it súdwesten en Nordeneach yn it easten. It eilân hat in lingte fan likernôch 17 km en is hiel smel, op guon plakken mar in 500 meter. Op it eilân binne twa doarpen: It haadplak *Júst* en, westliker, it doarp *Looch*.

Júst is yn de 14e iuw ûntstean doe't it eilân Bant teloargie. It part dat dêr as *Júst* fan oerbleau wie doedetiid mear in breed stik lân. Yn de rin fan de tiid is it troch it wanneljen langer en smeller wurden. Troch it wanneljen hat it eilân oer de jierren oan de westkant ferskate doarpen ferlern.

## Keppeling om utens
* Eilân Júst 
* Fotoboek Júst
Grienjurkje

It **grienjurkje** (*Callophrys rubi*) is in flintersoarte yn it skaai fan de elfkes (*Callophrys*).

## Foarkommen
It grienjurkje kin lokaal yn grutte oantallen foarkomme. Mar der binne ek parten fan Nederlân dêr't er minder talryk is, benammen yn Noard- en West-Nederlân. Grienjurkjes hâlde fan skrale greiden. Ek binne se faak te finen op de heide. It is in frij honkfêste soart. 

Op de Nederlânske reade list stiet de flinter as *net bedrige*.

## Flinter
De wjuklingte is ûngefear 14 mm. By flinters dy't oan 'e ein fan harren libben sitte is de griene kleur dy't se op de ûnderkant fan de wjuk hawwe ferdwûn.

## Fljochtiid
De flinter fljocht fan ein april ôf oant heal augustus. Foaral tusken 1 en 15 juny. De flinter fljocht altyd yn ien generaasje.

## Rûp
De rûp kin 20 mm lang wurde. It liif is heldergrien mei skeane giele streken der oerhinne. It liif is bedutsen mei lytse hierkes. De rûp groeit yn de foarsimmer. De flinter oerwinteret yn syn pop. Hy is dan al hielendal ûntwikkele mar bliuwt yn de pop oant de omstannichheden goed binne. 

De rûp fret fan de hulst, blebberbei en heideplanten lykas skrobberheide.

## Ofbyldings

Ofbyld:Callophrys rubi - Grüner Zipfelfalter.jpg|


## Sjoch ek
* List fan flinters

## Keppeling om utens
*
Poarperstreekparlemoerflinter

De **poarperstreekparlemoerflinter** (*Brenthis ino*) is in soarte yn de famylje fan de aureliaflinters (*Nymhalidae*).

## Foarkommen
Froeger wiene der lytse populaasjes in Limburch mar dy binne in de rin fan de jierren ferdwûn. De flinter hâldt fan matich fiedselrike rûchten en greiden mei rivierkes. De poarperstreekparlemoerflinter is noch te finen yn de Ardennen en Eifel. It is in honkfêste soarte.

Op de Nederlânske reade list stiet de flinter as *ferdwûn út Nederlân*.

De flinter is yn 2006 1 kear sjoen. 

## Flinter
De wjuklingte is 17 oant 22 mm. De boppekant is oranje krektas by de Grutte Parlemoerflinter. De Poarperstreekparlemoerflinter is lykwols in stik lytser. De ûnderkanten fan de efterwjukken binne giel mei in fiolette bân mei donkere ringen. 

Brenthis ino MHNT CUT 2013 3 20 Espezel Dos.jpg|Poarperstreekparlemoerflinter
Brenthis ino MHNT CUT 2013 3 20 Espezel Ventre.jpg|△ Poarperstreekparlemoerflinter

### Fleantiid
De flinter fljocht fan begjin juny ôf oant begjin augustus. De poarperstreekparlemoerflinter fljocht yn ien generaasje.

## Rûp
De groeiperioade fan de rûp is yn it foarjier en yn de foarsimmer. It aaike fan de flinter oerwinteret.

De rûp fret fan de wyld geiteburd.

## Sjoch ek
* List fan flinters
Pieter Weening

**Pieter Weening** (De Harkema, 5 april 1981) is in earder Fryske hurdfytser.

## Karriêre
Weening, dy't berne is yn de Harkema, rydt sûnt 1999 by de ploegen fan Rabobank, fan 2004 oant 2011 by de profôfdieling fan dy ploech sûnt 2012 rydt Weening foar de Australyske ploech Orica-GreenEdge Cycling. Yn syn earste profjier wûn hy in tal lytse wedstriden en ried boppedat de Omgong fan Spanje út. Pieter Weening syn spesjaliteit is it klimmen.

Yn 2005 fytste Weening yn de keninginnerit fan de Omgong fan it Baskelân oant tichtby de oankomst foarút, mar waard flak foar de streek dochs noch ynhelle. Fierder die er in soad feintewurk foar syn ploech yn in oare ProTour-wedstryd: de Amstel Gold Race. Yn de Omgong fan Frankryk dat jier wist Weening de achtste etappe te winnen mei in fraksje fan in sekonde (0,0002) foarsprong op Andreas Klöden. Flak efter harren siet it sprintende peloton, dat yn it stik dêrfoar goed ôfstoppe wie troch Pieter syn ploechmaat Michael Boogerd. Weening waard yn 2005 ek keazen ta hurdfytser fan it jier.

Yn 2011 wûn er de fyfde etappe yn de omgong fan Itaalje hy waard ek lieder yn it klassemint, Dêrmei is er de earste Fries mei de rôze trui. 
Wylst yn Frankryk de Omgong fan Frankryk 2011 geande wie, waard bekind dat Weening nei tolve jier de Rabobank ploech ferlit. Tidens de Omgong fan Frankryk yn 2012 wie Weening de ienigste fan de fjouwer dielnimmende Friezen dy't Parys wist te beheljen.

Yn 2013 waard Weening twadde yn de Omgong fan Langkawi yn Maleizje. Yn de Omgong fan it Baskelân einige Weening as sechsde yn it einklassemint. Weening waard achtste yn de Amstel Gold Race. Begjin augustus wûn Weening it einklassemint in de Omgong fan Poalen. 

Fan ôf 2016 kaam Weening út foar de Nederlânske ploech Roompot-Oranje Peloton, mei dizze ploeg wist weening yn 2016 de Omgong fan Noarwegen en in bergetappe yn de Omgong fan Switserlân op syn namme te skriuwen. Yn 2020 makke Pieter Weening bekent dat hy stopte as profesjoneel hurdfytser.

## Wichtichste oerwinnings
* 8e etappe yn de Omgong fan Frankryk (2005)
* 6e etappe yn de Omgong fan Poalen (2005)
* 5e etappe yn de Omgong fan Itaalje (2011) *drager fan de rôze trui yn de 6de, 7de, 8ste en 9de etappe *
* Einklassemint Omgong fan Poalen (2013)
*   1e (Team Tiidrit) en de 9e etappe yn de Omgong fan Itaalje (2014)
* einklassemint Omgong fan Toskane (2014)
* 1e (Team Tiidrit) yn de Omgong fan Itaalje (2015)
* 2e etappe Omgong fan Noarwegen (2016)
* Einklassemint Omgong fan Noarwegen (2016)
* 6e etappe Omgong fan Switserlân (2016)
* 3e etappe Omgong fan Noarwegen (2017)
* 5e etappe Omgong fan Eastenryk (2018)
* 2e etappe Omgong fan Lúksemboarch (2019)

## Dielname oan grutte omgongen

### Dielname oan de Omgong fan Frankryk
* 2005 - 72ste; winner 8e etappe.
* 2006 - 93ste
* 2007 - 128ste
* 2008 - 63ste
* 2012 - 72ste
* 2015 - 144ste

### Dielname oan de Omgong fan Spanje
* 2004 - 59ste
* 2006 - 61ste
* 2009 - 44ste

### Dielname oan de Omgong fan Itaalje
* 2010 - 24ste;
* 2011 - 45ste; winner 5e etappe
* 2013 - 38ste;
* 2014 - net finisht; winner 9e etappe
* 2015 - 92ste;
* 2020 - net finisht;

## Keppeling om utens
* Webstee fan Pieter Weening.

## Boarnen
Memmert

**Memmert** is it twadlytste Eastfryske eilân, mei in grutte fan 6,20 km². It eilân is net bewenne en is ferneamd as in fûgelparadys. Memmert is sûnt 1907 beskermd; der stiet ien hûs, foar de fûgelwacht. It is in briedplak foar ûnder oaren leppelbekken, lytse sjouwermannen en ielguozzen. It eilân is net frij tagonklik.

Memmert spilet in wichtige rol yn Erskine Childers's roman *The Riddle of the Sands* (1903).

## Namme
Memmert waard yn 1650 foar it earst neamd as sânplaat dy't by deistich tij net mear oerspield wurdt, en dêr't hjir en dêr planten waachse. Oant yn de fyftiger jierren fan de 20e iuw waard it eilân ornaris gauris noch *Memmertsân* neamd.

## Lizzing
It eilân leit súdwestlik fan Júst, eastlik fan de Kachelotplaat en noardeastlik fan Boarkum. Súdwest fan Memmert leit de Easteriems. Nei it noarden leit de Júster Balch. Nei it easten giet it eilân oer yn it Noardlân. Oan de súdeastkant leit de Memmert Balch. It strân fan Memmert rint noard-súd, yn tsjinstelling ta de strannen fan de oare Eastfryske eilannen, dy't east-west rinne. 

## Sjoch ek
* Waadeilannen.

## Keppeling om utens
* Side fan de NLWKN oer Fûgeleilân Memmert.
Teksel

It eilân **Teksel** (Hollânsk: *Texel*, Tekselsk: *Tessel*) is it grutste fan 'e Westfryske eilannen. Bestjoerlik is it in selsstannige gemeente. Op Teksel wenje likernôch 14.000 minsken en wurdt fan âlds it Tekselske dialekt sprutsen, dat ta de Westfryske dialektgroep heart. It eilân is 170 km² grut, trochinoar 20 km lang en 8 km breed. Yn 1415 hat Teksel (it gânse eilân) stedsrjochten krigen; dêrtroch is it wat oerflak oangiet de grutste 'stêd' fan Nederlân. De stedsrjochten joegen Teksel al ier in frij grutte selsstannichheid.

## Teksel en Aailân

It hjoeddeiske eilân Teksel bestiet eins út twa eilannen: Yn it suden Teksel en nei it noarden ta Aailân. Tusken de eilannen lei it Anegat. Yn 1629-1630 lieten de Steaten fan Hollân de Sândyk oanlizze dy't de twa eilannen meiinoar ferbûn. Yn 1835 rjochte *Nicolas Joseph de Cock*, dy't oarspronklik út Antwerpen kaam, tegearre mei inkele oare hearen in NV op dy't de kwelder tusken Eierlân en Teksel ynpolderje soe foar agrarysk gebrúk. Yn de nij-oanleine Aailânpolder waard yn 1836 in doarp stifte mei de namme *Nijdoarp*, letter hat it doarp in nije namme krigen: De Cocksdoarp.

## Lizzing
Teksel leit tusken it Marsdjip yn it suden en it Aailânske Gat yn it noarden. Nei it westen leit de Noardsee, nei it easten leit de Waadsee. Nei it suden is de Westfryske kust sûnt likernôch 1600 wer oaniensletten, dat Teksel is it súdlikste Fryske eilân. It neikommende eilân nei it noarden is Flylân.

## Sjoch ek
* Nederlânske Waadeilannen
* Teksla
* Wandasêge

## Keppeling om utens
* Gemeente Teksel.
Norderney

**Norderney** is ien fan de sân bewenne Eastfryske eilannen. Steatkundich heart it ta de Dútske dielsteat Nedersaksen. It eilân is 14 km lang en likernôch 2,5 km breed, en hat in oerflak fan 26,3 km². Norderney hat likernôch 6.200 ynwenners. Yn 1948 hat gâns de gemeente Norderney, dat wol sizze it hiele eilân, de status fan stêd krigen. De gemeente heart no ta it *Kreis* Auwerk.

## Namme
De namme komt fan *Norder Ny Each*, om't it eilân him earst yn de 16e iuw foarme út de resten fan it troch de Marsellusfloed opbrutsen eilân Buise. Norderney is dêrmei it jongste fan de bewenne Eastfryske eilannen.

## Lizzing
Oare kant de Wichter Ie leit Baltrum, 800m nei it easten ta. Nei it westen leit it eilân Júst op likernôch 3 km, oare kant it Spaniergat.

Alle bewenning is yn op it westlik part fan it eilân, benammen om de westpunt. It gânse eastlike part fan Norderney is part fan it *Nationalpark Niedersächsisches Wattenmeer*. Yn it park binne fuotpaden net tastean, om sa planten en bisten tsjin fernieling te beskermen. Oan de noardkant fan it eilân leit in strân oer de folle langte fan it eilân.

It fêste lân wurdt berikke fia in fearboat fan *AG Reederei Nordern-Frisia* dy't in ferbining mei de East-Fryske stêd Norden hat. Norderney hat in fleanfjild, mei in baan fan 1 km langte.

## Sjoch ek
* Waadeilannen
Karolin

De ***Karolin*** is in hege-faasjefearboat yn 'e foarm fan in katamaran, dy't yn 1995-1996 boud waard troch de skipswerf Oceanfast Ferries Pty Ltd., yn Henderson yn West-Austraalje. Op syn meast kinne der 402 reizgers mei oan board, mar gjin auto's. Lykas by oare katamaran-fearskippen, mar oars as by oare typen fearboaten, kinne de reizgers op de *Karolin* net frij omrinne; lykas yn in fleantúch sit eltsenien yn in eigen stoel. De lingte oer alles berint 47,25 meter, de breedte oer alles 12,32 meter. De maksimale faasje is 42 knopen (70 km/o).

De ierste namme fan dit skip wie *Oceanfast Ferries No. 16*, mar hy kaam as de ***Polarstern*** ("Poalstjer") yn 'e tsjinst fan 'e Dútske rederij AG Ems. It skip hie as thúshaven it Eastfryske waadeilân Boarkum en fear ûnder oaren op it Hilgelân. It wie it fluchste skip fan AG Ems. Yn augustus 2008 hie de katamaran in ûngemak op de weromreis fan it Hilgelân. It wie it grutste ûngemak yn 'e skiednis fan AG Ems. In weach fan sa'n 2,5 meter sloech in part fan de boech fan de *Polarstern* stikken en bruts troch it foarrút. By it ûngemak rekken 23 minsken ferwûne. De *Polarstern* waard dêrnei ferkocht oan 'e Estyske rederij Lindaliini, yn Tallinn, dy't it skip omneamden ta de *Karolin*.
Hynder

It **hynder** (*Equus ferus caballus* of *Equus caballus*) is in sûchdier út it skift fan de Unevenhoevigen en de famylje fan Hynderbisten (*Equidae*). It giet ôm in domestisearre foarm fan de soart *Equus ferus*, mar it wurdt ek wol as in aparte soart sjoen. It bist is tûzenen jierren tapast as riid- en lûkbist, mar wurdt hjoed yn de Westerse wrâld foaral brûkt foar sport en frije tiid. In yn Fryslân ynlânsk skaai is it Frysk Hynder.

## Sjoch ek
* List fan hynsterassen
Twakleurige heaflinter

De **twakleurige heaflinter** (*Coenonympha arcania*) is in soarte yn de famylje fan de aureliaflinters (*Nymphalidae*).

## Fersprieding
Sûnt 1988 is dizze flinter yn Nederlân net mear te finen. Earder kaam dizze soarte noch foar op de Feluwe en yn de buert fan Nymwegen. De Twakleurige Heaflinter is noch al te finen yn de Ardinnen en de Eifel. De flinter hâldt fan drûge waarme greiden mei beskutting fan boskrânen. It is honkfêste soarte. 

Op de Nederlânske reade list stiet de flinter as *ferdwûn út Nederlân*.

## Flinter
De wjuklingte is likernôch 18 mm. De boppekant fan de foarwjuk is oranje mei in donkerbrune râne. De efterwjuk is brún. Op de ûnderkant fan de efterwjuk sit in rige eachplakken. De mantsjes hawwe spitsere wjukken as de wyfkes.

(MHNT) Coenonympha arcania - Foret de Bouconne, France - male dorsal.jpg|*Coenonympha arcania* ♂ 
(MHNT) Coenonympha arcania - Foret de Bouconne, France - male ventral.jpg|*Coenonympha arcania* ♂  △
(MHNT) Coenonympha arcania - Foret de Bouconne, France - female dorsal.jpg|*Coenonympha arcania* ♀ 
(MHNT) Coenonympha arcania - Foret de Bouconne, France - female ventral.jpg|*Coenonympha arcania* ♀  △

### Fleantiid
De flinter fljocht fan begjin juny ôf oant begjin augustus, foaral ein juny. De twakleurige heaflinter fljocht altyd yn ien generaasje.

## Rûp
De rûp oerwinteret as in healwaaks rûp, yn in gerspôle.

De rûp fret ferskillende gerssoarten lykas skieppegers, miedegers, spanjer, pearelgers, ringers en finnige koartstâle.
Paazjes

De **paazjes** (*Papilionidae*) binne in famylje fan deiflinters yn it skift fan de flinters (*Lepiodoptera*).

De famylje fan de paazjes hat likernôch 700 ferskillende soarten. De measte fan dy soarten libje yn de tropen. Yn Europa komme alve soarten foar, wêrfan yn noardlik Europa fjouwer. 
In soad skaaien libje op giftige planten en nimme dat gif op yn harren lichem. De rûpen besitte in osmatearium. Dat is in soart foarke-eftich orgaan dat se útstekke kinne. Wylst se dat útstekke skiede se in sterke krûdeftige stof út. Dy stof stjonkt, dêrmei hopet de rûp dat de fijân fuortgiet. Yn de famylje fan de paazjes wurdt allinnich oerwintere as aai of as pop. De healwaaks rûp komt net foar by de paazjes.

## Klassifikaasje
* *Skift:* flinters (*Lepidoptera*) 
** *Famylje:* **paazjes** (*Papilionidae*) 
*** *Underfamylje:* apolloflinters (*Parnassiinae*)
*** *Underfamylje:* baroniaflinters (*Baroniinae*)
*** *Underfamylje*: grutte paazjes (*Papilioninae*)
*** *Underfamylje*: oerpaazjes (*Praepapilioninae*) †

## Sjoch ek
* List fan flinters
Hûneras

In **hûneras** is in groep hûnen mei yn uterlik en gedrach oerienkomstige eigenskippen. In hûneras ûntstiet trochdat minsken selektyf op dizze kenmerken fokke.

Earst waarden hûnen meastentiids selektearre op harren talinten om de minsken te helpen, bygelyks by it hoedjzen fan it fee, meihelpe tidens it jachtsjen, of it bewaken fan hûs en hiem. Dêrby waard sawol nei gedrachs- as op fysike eigenskippen sjoen, mar foaral nei it gedrach.

Troch de klam op it wurkvermogen hawwe de tradisjonele rassen in grutte fariaasje yn it uterlik. Alde rassen wurde dêrom ek wol oantsjut as *slach* of *type*. Fan de 19e iuw ôf ûntstiet der in gruttere oandacht foar it uterlik fan de hûnen. Der wurde hieltiten mear ferskillende hûnerassen erkend.

Dat betsjut dat de eigenskippen fan de hûnen beskreaun wurde yn in *rasstandert* en de ôfkomst fan de rashûnen wurdt registearre yn in stamboek. Op dizze wize waard fokt om ienheid te krijen yn it eksterieur en mei in fêste fererving. Dat wol sizze dat twa hûnen fan itselde ras allinich mar jongen krije mei itselde uterlik as de âlden.

Tsjintwurdich binne der mear as 300 hûnerassen erkend. Yn Nederlân en Belgje jildt de yndieling dy't troch de ynternasjonale federaasje fan kynologenklubs makke is (sjoch List fan hûnerassen), mar foaral yn Grut-Brittanje en de Feriene Steaten wurde oare rasyndielingen brûkt.
Fryslân (Nedersaksen)

It distrikt **Fryslân** (Dútsk: *Landkreis Friesland*) is in Landkreis yn it noardwesten fan Nedersaksen. Yn it westen grinzget it oan Wittmund; yn it noarden leit de Noardsee. Eastlik lizze de Jade en de Jadeboezem; der tuskenyn grinzget it oan de stêd Wilhelmshaven. Yn it suden leit Wesermarsch, it Ammerlân en Leer. Steatkundich sjoen heart ek it eilân Wangereach by Fryslân.

## Skiednis
Fryslân waard regearre troch lokale lieders oant yn 'e 15e iuw. Yn 1438 waard de steat Jever stifte, dy't in grutte ynfloed hie op Fryslân en East-Fryslân. De lêste persoan dy hearsker fan Fryslân wie, wie Maria fan Jever, oant 1575.

Nei it ferstjerren fan Maria fan Jever kaam Jever ûnder it regear fan Aldenburch. Fan 1667 oant 1793 waard dat Anhalt-Zerbst, doe Ruslân, en yn de Frânske tiid earst Frankryk en doe Nederlân. Fan 1818 ôf wie Jeverlân wer in part fan Aldenburch.

It hjoeddeiske distrikt Fryslân, dat yn 1939 oprjochte waard, is nei it suden grutter as it histoaryske gebiet.

## Geografy
It distrikt Fryslân leit yn it easten fan 'e histoaryske regio East-Fryslân. Skiedkeundich kin it distrikt ta it histoaryske Fryske gebiet rekkene wurde, mar steatkundich hat it mar koart part west fan it greefskip East-Fryslân.

It meast foarkommende lânskip binne de sompen, ek fean hat it lânskip hjir bepaald.

## Wapen

De liuw komt fan it wapen fan Jever; it wie in symboal fan 'e hearlikheid Jever, dy't bestie fan 1438 oant 1575. De haadkleur fan it wapen is azuerblau. Op it wapen is in liuw ôfbylde en twa Aldgrykske krusen

## Stêden en gemeenten

## Keppeling om utens
* Webstee fan it distrikt Fryslân
Cybersex

**Cybersex**, *kompjûterseks* of *netseks* is it firtueel seksueel kontakt op ôfstân fia in kompjûternetwurk dêr't immen mei in oar seksuele belibbingen by útwikselt. It is in beskate foarm fan in rollenspul wêr meidoggers besykje in relaasje lykas yn de *echte* wrâld oan te gean. Hja dogge soks troch it beskriuwen fan harren aksjes nei de oar ta. En sa yn in firtueel petear inoar seksueel te befredigjen. By guon fan dy firtuele petearen masturbearret it yndividu; by guon firtuele petearen wurdt de web-kamera brûkt. It leit hielendal oan de fantasij fan 'e meidoggers, dy't besykje bylden yn inoars harsens te ynterpretearjen. Ynbylding en fleksibiliteit fan it ferlies fan realiteit binne hiel wichtich.

Cyberseks kin ferdield wurde yn twa kategoryen:
* Groep 1 dy't troch yn geografyske ôfstân fan inoar skieden binne.
* Groep 2 is in groep mei seksueel ferlangen, dy't besykje harrensels op it ynternet te befredigjen. 

## Keppelings om utens
* Dr Date's beskriuwing fan cybersex 
* Wiere cyberseks sesjes: ''Urbanpsycho''